**RETNINGSLINJER – ARRANGEMENTSTILSKUDD**

Tilskuddet kan gis til lag og foreninger som skal lage et kulturarrangement, sånn som konserter, forestillinger, revyer og lignende. Arrangementene må finne sted i Lillehammer kommune. Det gis kun støtte til kulturformål, idrett faller utenfor støtteordningen.

**Søknad sendes i brevs form 3 uker før arrangementet og skal inneholde følgende**:

* Kort beskrivelse av arrangementet
* Budsjett
* Søknadssum
* Arrangør/kontaktperson
* Telefonnummer/e-postadresse/postadresse
* Kontonummer

**Søknadsfrist:**

Fortløpende behandling gjennom hele året.

**Søknaden sendes til:**  
Lillehammer kommune, Kultur- og fritid, Postboks 986, 2626 LILLEHAMMER

**Saksbehandlingstid:**Inntil 4 uker.

**Forutsetninger for tilskuddet:**Tjenesten er ikke lovpålagt, men tildeles dersom det er budsjettmessig dekning for dette.

* Foreningene må være registrert hos Kultur og fritid. Husk at det skal sendes fortløpende melding om adresseendringer, styreendringer m.m.
* Frivillige organisasjoner som mottar tilskudd fra kommunen, og andre som kommunen har avtale med, skal jobbe aktivt mot alle former for diskriminering – også på grunnlag av seksuell orientering.

**Følgende er *ikke* tilskuddsberettiget:**

* Lag og foreninger som er nasjonalt- eller fylkesovergripende.
* Kommersielle klubber og arrangører
* Yrkesmessige interesseorganisasjoner
* Student- og elevorganisasjoner
* Politiske partier
* Offentlige organisasjoner
* Privatpersoner
* Kommersiell næringsvirksomhet